Source: http://politeia.org.ro/stiri-revista-presei/revista-presei-16-iunie-ccr-a-transat-basescu-deschide-portite-pentru-penali/47254/
Timestamp: 2017-05-29 13:20:42+00:00

Document:
Revista Presei – 16 iunie. CCR a tranșat, Băsescu deschide portițe pentru penali! | PoliteiaWorld
» Stiri / Revista Presei	» Revista Presei – 16 iunie. CCR a tranșat, Băsescu deschide portițe pentru penali!	Revista Presei – 16 iunie. CCR a tranșat, Băsescu deschide portițe pentru penali!
Stiri / Revista Presei	38 Comentarii
Buna dimineata intr-o zi de joi, 16 iunie. Vremea va continua să se încălzească, devenind călduroasă, local în jumătatea de sud a ţării şi pe arii mai restrânse în rest, informează ANM. Vremea va continua să se încălzească, devenind călduroasă, local în jumătatea de sud a ţării şi pe arii mai restrânse în rest. Astfel, temperaturile maxime se vor încadra între 24 şi 32 de grade, uşor mai ridicate în extremitatea de sud-vest, iar cele minime vor avea valori între 12 şi 24 de grade, mai coborâte în depresiuni spre 8…9 grade, în cele din partea de est a Transilvaniei. Cerul va fi variabil la senin, cu unele înnorări în cursul zilei în nord-vest, dar şi la munte, mai ales după-amiaza şi seara, unde, izolat vor fi ploi slabe, de scurtă durată şi descărcări electrice. Vântul va avea intensificări, îndeosebi în a doua parte a intervalului, în zona montană înaltă şi în Câmpia de Vest şi numai izolat în celelalte în zone. În orele dimineţilor, cu totul izolat, vor fi condiţii de ceaţă. LA BUCUREŞTI: vremea va continua să se încălzească şi va deveni călduroasă, maxima termică urmând a fi de 31…32 de grade, iar cea minimă se va situa în jurul valorii de 17 grade. Cerul va fi mai mult senin, iar vântul va sufla slab până la moderat.
Cum fuge Dragnea de moţiunea de cenzură pe care o tot promite baronilor. Liviu Dragnea ţine vie în spaţiul public tema depunerii unei moţiuni de cenzură, cu scopul de a-i păcăli pe baronii locali, care nu mai au răbdare pentru a ajunge la Putere. De fapt, Dragnea nu are niciun gând să dărâme Guvernul Cioloş. Liderii PSD, UNPR şi ALDE se vor întâlni, astăzi, pentru a discuta oportunitatea depunerii unei moţiuni de cenzură care să ducă la căderea Guvernului Cioloş. Anunţul a fost făcut de preşedintele PSD Liviu Dragnea în urma unei şedinţe la care au participat toţi liderii din teritoriu. „Voi avea o discuţie cu Călin Popescu Tăriceanu, Daniel Constantin, Vali Steriu şi alţi colegi să hotărâm dacă pentru români e bine să ajungem la alegeri anticipate“, a spus Liviu Dragnea. În campania electorală, Liviu Dragnea le-a potolit setea de Putere liderilor din teritoriu, explicându-le că trebuie să se concentreze doar asupra alegerilor locale, iar o moţiune de cenzură ar aduce prejudicii partidului. După victoria obţinută de PSD la alegerile din 5 iunie, baronii PSD au venit la Bucureşti şi au reluat solicitările de a da jos Guvernul Cioloş, idee susţinută puternic de fostul premier Victor Ponta. Ca urmare a acestor presiuni, Liviu Dragnea a iniţiat noi consultări cu liderii ALDE şi UNPR, Călin Popescu Tăriceanu şi Valeriu Steriu, pentru a le arăta social-democraţilor că face demersuri pentru reinstalarea unui nou Guvern format din PSD-UNPR-ALDE. Integral pe Adevarul
Cum vor fi afectate dosarele de abuz în serviciu după decizia CCR? Explicațiile judecătorului Petre Lăzăroiu. Judecătorul CCR Petre Lăzăroiu a explicat motivele pentru care a fost admisă parțial excepția de neconstituționalitate privind abuzul în serviciu și ce se va întâmpla, în opinia sa, cu dosarele aflate acum pe rol sau în care s-au dat sentințe. El a arătat că și Convenția ONU vorbește despre abuzul în serviciu, dar „într-o formă mult mai clară”, adică se precizează că este vorba despre îndeplinirea atribuțiilor de serviciu „cu încălcarea legii”. Petre Lăzăroiu a mai spus că decizia a fost dată cu unanimitate de voturi. „Am pus toate variantele pe masă și le-am comparat, nu am luat o decizie pe picior sau că ne-a spus nu știu cine”, a spus el. „Dacă te duci la îndeplinirea în mod defectuos a actului, la un moment dat, de exemplu, un judecător de fond dă o sentință care i se casează pentru că sentința e proastă, ce faci, îl trimiți pe judecătorul de fond în instanță pentru abuz în serviciu, pentru că nu a dat-o așa cum trebuie? Avem alte feluri de răspundere, răspundere disciplinară, răspundere materială, nu trebuie să le confundăm”, a spus judecătorul. „Când trimiți un om în judecată, îi iei libertatea, nu o faci oricum, trebuie să ai niște limite. Ăsta e scopul acum. Procurorul până la urmă e jobul lui să caute infractori. Dar judecătorul trebuie să vadă dacă s-a încălcat legea, nu dacă aprecierea procurorului e că s-a îndeplinit defectuos”, a adăugat el. Petre Lăzăroiu mai spune că dosarele aflate acum pe rol nu sunt afectate: se judecă și se constată de către judecător că actul s-a îndeplinit cu încălcarea legii sau dimpotrivă, că nu știu care instrucțiune, venită pe la colț, că nu știu ce sarcină verbală i-a dat șeful… Sintagma „în mod defectuos” dădea posibilitatea interpretării oricărui act”. Integral pe Digi24
Mircea Băsescu, în așteptarea sentinței definitive. Ce va decide instanța? Curtea de Apel Constanța se va pronunța, astăzi, în dosarul în care Mircea Băsescu a fost condamnat la patru ani de închisoare, fiind acuzat că ar fi primit bani de la familia lui Bercea Mondial, pentru a-l scăpa pe interlop de închisoare. Zi decisivă, astăzi, pentru soarta lui Mircea Băsescu. După doi ani în care împreună cu Marian Căpăţână a fost anchetat, arestat preventiv, arestat la domiciliu şi apoi cercetat sub control judiciar pentru trafic de influenţă în dosarul lui Sandu Anghel, zis Bercea Mondial, Curtea de Apel Constanța se pronunță definitiv în privinţa soluţiei date de Tribunalul Constanţa: condamnarea lui la patru ani de închisoare cu executare, iar a lui Marian Căpăţână la trei ani de puşcărie pentru complicitate la trafic de influenţă. „Am intrat în cocină și m-au mâncat porcii”. Dacă în 2014, la prima înfăţişare din instanţă, Marian Căpățână a recunoscut că el a luat toți banii de la familia lui Sandu Anghel, ulterior, după ce s-a întâlnit cu Florin Anghel, fiul lui Bercea, la Penitenciarul Poarta Albă, fiind colegi de celulă, şi-a schimbat declaraţia la 180 de grade, spunând judecătorilor că el este doar un intermediar, „o victimă”, şi că banii ar fi ajuns, de fapt, la Mircea Băsescu. În tot acest timp, Mircea Băsescu a negat cu vehemenţă că a luat banii. Nu a negat niciodată legătura de rudenie cu familia lui Bercea Mondial, adminţând că cel care le-a făcut cunoştinţă pentru a accepta să o creştineze pe fiica Izaurei este chiar Marian Căpăţână. Abia acum, după doi ani în care la fiecare înfăţişare odraslele „cumătrului” au făcut circ, asigurând ratingul anumitor televiziuni, Mircea Băsescu s-a văzut nevoit să recunoască: „Asta e. Am intrat în cocină și m-au mâncat porcii“. Integral pe EVZ
Noul huliganism de tip rus. Un amplu comentariu privind incidentele violente de la Marsilia, dintre fanii ruşi şi englezi, la EURO 2016, a fost publicat de BBC, fiind pusă întrebarea dacă nu cumva Rusia exportă un nou tip de huliganism. „Violenţa a fost parte a fotbalului rusesc pentru mulţi ani. Ciocnirile de pe stadioane sau bătăile organizate din afara sa sunt lucruri obişnuite. Însă incidentele extrem de violente de la Marsilia au adus huliganismul rusesc în atenţia internaţională. Dacă Federaţia de Fotbal din Rusia şi-a exprimat regretul pentru cele întâmplate iar ministrul rus al Sporturilor i-a catalogat pe cei implicaţi drept o «ruşine», au existat voci ale unor oficiali care au spus că cei care au luat parte la incidente au fost «bărbaţi adevăraţi». Chiar fanii au susţinut că nu regretă cele întâmplate, ba chiar sunt mândri“, scrie BBC. Autorul articolului a stat de vorbă cu un ultras rus care a fost prezent la Marsilia, pe nume Alexei, susţinător al echipei TSKA Moscova, care a afirmat că „acum s-a văzut care huligani sunt cei mai importanţi“. Mai mult, acesta a spus că ultraşii ruşi au învăţat o mare parte „din ceea ce ştiu“ de la cei englezi. „În anii ’70-’80, toată lumea se înclina în faţa huliganilor englezi, acum vremurile s-au schimbat“, a afirmat susţinătorul echipei moscovite. Integral pe Romania Libera
Opriţi-vă, domnule Băsescu, nu le mai daţi idei! Deşi decizia CCR este destul de limpede în ceea ce priveşte definirea infracţiunii de abuz în serviciu, Traian Băsescu îşi continuă agenda personală şi cere Parlamentului nişte chestii de te doare mintea. „Acum este rândul Parlamentului să introducă în articolul 297 din Codul Penal tot conţinutul articolului 19 din Convenţia Naţiunilor Unite împotriva Corupţiei, care dă triada abuzului în serviciu, adică, să fie cu intenţie, prin încălcarea legii şi prin obţinere de foloase necuvenite”. Aşa a comentat Traian Băsescu decizia prin care Curtea Constituţională a interpretat definiţia abuzului în serviciu din Codul Penal. Nu avem încă motivarea deciziei, dar din comunicatul Curţii nu rezultă nici pe departe că Parlamentul ar trebui să facă ceea ce solicită dl. Băsescu, ba dimpotrivă. Aici trebuie să separăm puţin lucrurile. Excepţia ridicată de Alina Bica la CCR viza două lucruri distincte: clarificarea sintagmei „în mod defectuos” din definiţia abuzului în serviciu şi includerea în aceeaşi definiţie a trei condiţii pentru ca infracţiunea să fie reţinută: intenţia făptuitorului, încălcarea legii şi folosul necuvenit. În discursul său public, Traian Băsescu a cerut aceleaşi lucruri. Ambii invocă o convenţie internaţională împotriva corupţiei în care statele semnatare, inclusiv România, se angajează să incrimineze abuzul în serviciu sub condiţia îndeplinirii celor trei criterii – dar nicăieri nu se spune că ele trebuie incluse în acelaşi articol de lege. Primul lucru Curtea l-a soluţionat: sintagma „în mod defectuos” este constituţională în măsura în care este înterpretată cu sensul „prin încălcarea legii”. Parlamentul prin lege sau Guvernul prin ordonanţă nu au are de făcut decât să înlocuiască sintagma şi cu asta toată afacerea ar trebui să se închidă. Cît priveşte cele trei criterii impuse de convenţia internaţională, România le îndeplineşte integral – ba adaugă încă unul, şi anume prejudiciul pe care fapta abuzivă îl produce – atâta doar că ele sunt disipate în articole separate, ba chiar în legi separate, după cum urmează. Integral pe Adevarul
Ponta l-a găsit pe primul politician cu dosar, „salvat” de CCR. Fostul premier Victor Ponta spune că decizia CCR privind abuzul în serviciu se traduce în situţia fostului ministru de Externe Titus Corlăţean prin faptul că acesta nu mai este pasibil de răspundere penală, având în vedere că nu ar fi încălcat nicio lege. ”Discutând şi cu alţi jurişti experimentaţi am ajuns toţi la aceeaşi concluzie: decizia de azi a CCR e raţională şi echilibrată – nu opreşte în niciun fel lupta anticorupţie, dar limitează abuzurile produse prin analizele de oportunitate! Legalitatea e treaba magistraţilor – oportunitatea funcţionarului sau a omului politic care răspunde politic nu penal! Altfel totul se transformă în abuz şi orice faci (fără a încălca nicio lege) devine pasibil de interpretare după 1 an sau după 10 ani! ”, a scris Ponta pe Facebook. El a explicat ce înseamnă decizia în cazul lui Titus Corlăţean, acuzat de DNA de abuz în serviciu în dosarul Diaspora. Procurorii DNA au cerut Senatului României încuviinţarea începerii urmăririi penale pentru abuz în serviciu şi împiedicarea drepturilor electorale faţă de Titus Corlăţean, în dosarul Diaspora. “În contextul organizării alegerilor prezidenţiale din anul 2014, în calitate de ministru al afacerilor externe, Corlăţean Titus, prin încălcarea procedurilor legale şi prin acte de dispoziţie, a organizat discreţionar secţiile de votare din străinătate, obţinând astfel un folos necuvenit pentru candidatul propus şi susţinut de partidul din care făcea şi el parte. Folosul necuvenit pentru altul a constat în limitarea numărului de cetăţeni români care şi-au putut exercita dreptul de vot în străinătate”, a precizat DNA într-un comunicat de presă. Integral pe Gandul
Paleologu, proaspat exclus din PNL: S-a gasit Alina Gorghiu sa fie ferma si-a calcat pe grebla. Deputatul Theodor Paleologu spune ca excluderea sa din PNL este ilegala si o va contesta, apreciind ca sanctiunea este o “ineptie colosala” a conducerii care a vrut sa arate fermitate in fata valului de nemultumiti. “S-a gasit Alina Gorghiu sa fie ferma si-a calcat pe grebla. Si i-a venit grebla in figura…”, comenteaza ironic Paleologu pentru Ziare.com. “Am fost exclus pentru ca am avut dreptate. In mod normal, ar trebui sa fiu chemat la Consiliul National si abia astept confruntarea asta, abia o astept. Decizia este, dupa parerea mea, total nestaturara, ilegala, de fapt (…) E normal sa o contest. Diseara am un curs despre leadership in opera lui Plutarh si vin mai multi avocati la cursul meu, asa ca o sa ii intreb ce se poate face. E normal sa contest ceva care e si imoral si stupid si nestatutar (…) Conducerea PNL este singurul vinovat de pierderea alegerilor de catre dreapta in Bucuresti. Au dat Bucurestiul pe tava PSD-ului. Concret, e vorba de Alina Gorghiu, de Vasile Blaga, de Cezar Preda, de Cristian Busoi si de Teodor Atanasiu. Astia sunt oamenii care au dat Bucurestiul pe mana PSD, iar PNL va plati la toamna cu varf si indesat. Mi se pare culmea ca niste FSN-isti sa dea afara din PNL un Paleologu. Membri ai familiei mele au fost in PNL de cand exista acest partid, din 1875. Nu cred ca poate sa spuna acelasi lucru nici unul din falsii conducatori ai acestui partid”, a declarat Theodor Paleologu pentru Ziare.com. Deputatul liberal spune ca se astepta la aceasta “ineptie colosala” a conducerii PNL. “Uneori constati ca exista un fel de dinamica irezistibila a prostiei. In cazul conducerii PNL, are o poveste mai lunga. Am avut o serie de imbecilitati, una mai mare decat cealalta – candidatura lui Busoi, retragerea lui Busoi, toata panarama cu bietul Orban, aiureala de candidatura a lui Marian Munteanu, strategia de campanie total gresita, atacurile impotriva lui Nicusor Dan etc. Integral pe Ziare.com
Tăriceanu a făcut primul pas în tentativa de a-i lua lui Iohannis numirea şefilor magistraţilor. Legea care îl lasă pe preşedintele țării fără prerogativa de numire a preşedintelui Înaltei Curţi şi a şefilor Parchetului General, DNA şi DIICOT a trecut de Camera Deputaţilor. Proiectul de lege prin care se propune excluderea preşedintelui României şi a ministrului Justiţiei din procedurile de numire a conducerii Înaltei Curţi de Casaţie şi Justiţie şi a procurorilor şefi, iniţiat de preşedintele Senatului, Călin Popescu-Tăriceanu, a fost adoptat tacit, ieri, de Camera Deputaţilor. Proiectul va merge la Senat, care este camera decizională. Ce propune Tăriceanu. Tăriceanu a propus modificarea Statutului judecătorilor şi procurorilor astfel încât în funcţiile de conducere să nu mai fie implicat factorul politic – preşedintele ţării şi ministrul Justiţiei. „Înalta Curte de Casaţie şi Justiţie îşi numeşte, dintre judecătorii care au funcţionat la această instanţă cel puţin doi ani, preşedintele, vicepreşedintele, preşedinţii de secţii”, prevede proiectul preşedintelui Senatului. Consiliul Superior al Magistraturii a avizat negativ proiectul de lege al lui Călin Popescu Tăriceanu, spre stupefacția acestuia. „Procurorul general al Parchetului de pe lângă Înalta Curte de Casaţie şi Justiţie, prim-adjunctul şi adjunctul acestuia, procurorul general al Parchetului Naţional Anticorupţie, adjuncţii acestuia, procurorii-şefi de secţii ai acestor Parchete, precum şi procurorul-şef al Direcţiei de Investigare a Infracţiunilor de Criminalitate Organizată şi Terorism şi adjuncţii acestora sunt numiţi de Consiliul Superior al Magistraturii dintre procurorii care au o vechime minimă de zece ani în funcţia de judecător sau procuror, pe o perioadă de trei ani, cu posibilitatea reînvestirii o singură dată”, mai prevede proiectul de lege. Integral pe EVZ
38 Raspunsuri la Revista Presei – 16 iunie. CCR a tranșat, Băsescu deschide portițe pentru penali!
Sare'n Ochi16/06/2016 at 08:57 o zi buna tuturor.
Reply	Paganel16/06/2016 at 09:41 Bună dimineața și o zi frumoasă! 🙂
Am și eu o nelămurire, @Citi: avea și mutulică de la Cotroceni o „jucărie” și „inimă zburdalnică”-5 neveste (Călin Anton Popescu-Tăriceanu – spre să nu-i fi uitat vreun nume!) vrea să-l lase fără (numirea șefilor magistraților)! Întreb și eu (nu chiar ca la Radio Erevan): se poate să-i „iasă” figura lui Motoclicleanu? Există vreo posibilitate de atac a acestei pseudo-legi la CCR? Și, dacă da, cine o poate ataca?
Scuze, întrebarea aia „e” mai multe, dar sper să fiu iertat! 🙂
Reply	zigzag16/06/2016 at 09:54 Buna dimineata !
De la OTV : http://www.stiripesurse.ro/traian-basescu-dezvaluiri-incendiare-despre-laura-codruta-kovesi-si-coldea-stateau-pe-la-usi_1138965.html
Daca cei 2 mentionati au facut un mare rau justitiei .. individul care i-a numit in functii ce-a facut , un mare bine justitiei ? :)))
Reply	Paganel16/06/2016 at 10:01 Marinelu’ e un ticălos (a se vedea numirea lui Puie ca premier și cât o ține în brațe pe ilustra țoapă „cu potențial de creștere”!) și acum își dă „arama pe față”!
Reply	zigzag16/06/2016 at 10:05 Buna , cred ca emisiunea sau declaratia a fost trucata . Individul respectiv e un mare patriot care a facut mult bine Romaniei .. :))))
Reply	Paganel16/06/2016 at 11:40 Da, așa e: numai noi și alții, „nerecunoscători” pentru „binele” făcut de el României și românilor (vă mai amintiți de „Să trăiți bine!”, de „țepele” pentru corupți sau de „vin o dată pe lună în Piața Universității!”?) ne legăm de tovarășu’…, ăăăă, pardon, domnu’ Băsescu, fără motiv! În plus, cârcotași cum suntem, ne legăm, ca misoginii de… cea „cu potențial de creștere”!… Să ne fie rușine! 🙂 🙂
Reply	zigzag16/06/2016 at 10:04 ” Guvenrul România a decretat Lacul Văcăreşti zonă protejată, iar cele 183 de hectare de mlaştină au devenit una dintre cele mai mari rezervaţii urbane din Europa.
Dan Bărbulescu şi Cristian Lascu au destăinuit jurnaliştilor de la The Guardian cum au început lupta cu autorităţile pentru a transforma Lacul Văcăreşti într-un “parc natural protejat”, după titulatura Uniunii Internaţionale pentru Conservarea Naturii. Proiectul ecologic a început în 2012, când Lascu, editor şef la National Geographic România de 20 de ani, a publicat un articol cu titlul “Delta dintre blocuri”.
Helmut Ignat şi-a petrecut aproape un an fotografiind viaţa sălbatică dimprejurul Lacului Văcăreşti. Fotografiile lui arată că după 20 de ani de la abandonarea proiectului de infrastructură, natura a revendicat spaţiul cu terenuri joase până la refuz şi astfel s-a creat un ecosistem genuin de o diversitate uluitoare. ” http://www.mediafax.ro/life-inedit/lacul-vacaresti-din-bucuresti-delta-dintre-blocuri-vizitata-de-englezi-animale-si-plante-uluitoare-galerie-foto-15494053
Noroc ca n-au apucat prostalaii sa retrocedeze si Lacul Vacaresti !
Reply	intamplator16/06/2016 at 12:14 Buna ziua
Mult mai interesante din articolul original sunt comentariile/majoritatea britanici -carr lauda peisajele din romania si bucuresti-si australieni care critica guvernul lor ce distruge ecosistemul
Reply	depemures16/06/2016 at 10:11 Buna dimineata 🙂
va fi o vara fierbinte si pentru generalii Oprea si Ontanu
Procurorii din cadrul Direcției Naționale Anticorupție – Secția de combatere a corupției au dispus trimiterea în judecată, în stare de arest preventiv, a inculpaților: – ONȚANU NECULAI, la data faptei primar al Sectorului 2 București, pentru săvârșirea infracțiunii de luare de mită,
– ȘUTRU TOMA, la data faptelor secretar al Consiliului local al Sectorului 2 București, pentru săvârșirea infracțiunilor de luare de mită și spălare de bani, De asemenea, s-a dispus trimiterea în judecată, în stare de arest la domiciliu, a inculpatei
– RADU LOREDANA – CLAUDIA, pentru săvârșirea infracțiunilor de complicitate la luare de mită și spălare de bani, sub control judiciar, a inculpatului
– RADU AUREL, pentru săvârșirea infracțiunilor de complicitate la luare de mită și spălare de bani. În rechizitoriul întocmit, procurorii au reținut următoarea stare de fapt: Inculpatul Onțanu Neculai, în perioada 2006 – 2007, în calitate de primar al Sectorului 2 București, a acceptat promisiunea unor foloase materiale de la o persoană, beneficiar al unor drepturi litigioase (denunțător în cauză), pentru ca în schimb să faciliteze procedura de reconstituire a dreptului de proprietate, în conformitate cu prevederile Legii nr. 18/1991. asupra mai multor terenuri ce totalizau 83.500 mp, situate pe raza sectorului 2.
http://www.stiripesurse.ro/neculai-on-anu-trimis-in-judecata-de-dna-acuza-iile-oficiale_1139012.html
Reply	depemures16/06/2016 at 10:20 continuare la cele de mai sus, cu al doilea general :
O parte din terenul de 1.500 de metri pătraţi pe care primarul sectorului 2, Neculai Onţanu, l-ar fi primit ca mită pentru retrocedarea unei suprafeţe de peste 8 hectare, conform DNA, a ajuns prin intermediul avocatei Loredana Radu la Gabriel Oprea şi apoi la fiica acestuia, care au început să construiască acolo un hotel, conform unei anchete RISE Project-Centrul de Investigaţii Media. Bucata de teren intrată în posesia Loredanei Radu la valoarea de 50.000 de euro a plecat către Gabriel Oprea contra sumei de 400.000 de euro, consemnată în contractul de vânzare-cumpărare. Valoarea era însă de 7 ori mai mare, arată DNA, adică 2,8 milioane euro.
http://www.gandul.info/stiri/o-parte-din-terenul-spaga-al-lui-ontanu-a-ajuns-la-gabriel-oprea-si-fiica-sa-15146933
Reply	Monik16/06/2016 at 10:27 Buna ziua!
Maolusta se crede medusa. Sa nu vorbesti… sa nu privesti ca ajungi stana de piatra si apoi… “Praful şi pulberea! Aşa se va alege de toţi cei care cred că pot funcţiona în afara acestui partid, după ce au primit atâtea de la el! Nu-şi vor găsi viitorul politic decât în Modrogan, în curtea asta, punând osul la creşterea acestui partid…” (Blaga).
Vorba lui Theodor Paleologu “Astea-s formule bolşevice, cu pusul umărului, să punem umărul la propăşirea partidului! În primul rând, cei care au puterea în partid trebuie să ştie să-i pună la treabă pe cei din partid, e o calitate de leadership să ştii să-i faci pe ceilalţi să lucreze pentru un scop comun. Dar dacă-i înjuri şi-i ameninţi în permanenţă, fie direct, fie prin interpuşi, nu poţi obţine rezultatul ăsta.”
Ref la madam Turcanu cu “revoltator ca unii care au fumat trabuc campanie ne critica…”, dl Paleologu raspunde “Revoltător este, în sfîrșit, să auzi eterna ipocrizie cu cei care “muncesc” și cei care “nu muncesc”; dacă ne amintim de vorba unui mare lider al partidului care spunea “îmi bag … în intelectuali”, ajungem la FSN-ismul cel mai pur: “moarte intelectualilor” și “noi muncim, nu gîndim”.
Madam declara ca “Niciodată nu am susţinut excluderile, însă am susţinut să existe şi o solidaritate de partid…”, insa atunci cu ‘ramanem pe aceeasi linie de relatii excelente cu Partidul Comunist Chinez” si altele asemenea, cand s-au ridicat voci impotriva… Funeriu, Papahagi, Macovei, etc., Turcan a spus
“Nu am eu ce să comentez, cert e că chinezii pot fi un model economic”. 🙁
Reply	depemures16/06/2016 at 10:52 In cazul celor doi generali ( Oprea si Ontanu) ai ARMATEI ROMANE ,cine si cand va sesiza CONSILIUL DE ONOARE ??
In celelalte cazuri ( vezi Dobritoiu) cu condamnari definitive , oare ce sanctiuni a aplicat CONSILIUL DE ONOARE ,sau nu a fost stirbita onoarea armatei ,cand mai multi ofiteri superiori au fost condamnati definitiv ???
Reply	Monik16/06/2016 at 10:30 🙁
TB nu-l ataca pe kuz…ganul criminal ci pe ambasadorul SUA.
Reply	Monik16/06/2016 at 10:44 Cum bine a spus si @City ieri, Tapalaga este cam ciudat… de ceva vreme.
Zilele trecute in “Coada la DNA. O greseala stupida intr-un moment dificil” spunea ca dragnea e ff periculos, apoi in “De ce nu l-a pus Dragnea pe Ponta sef peste deputati” mie mi s-a parut ca efectiv il lauda pe “artistul “drangea… “arta lui dragnea”, spunand cum “Dragnea le-a inabusit setea de sange” sobolanilor rosii, ca in final sa pomeneasca si de muscat nu doar de latrat… la ponta.
Reply	Paganel16/06/2016 at 11:33 Bună ziua!
Asta am remarcat și eu (@Citi mi-a zis ieri că Tăpălagă nu a fost rău-intenționat, doar „l-a luat valul! – sper să fie așa!)! Probabil, ori face parte dintr-o „strategie” de „reorientare” a Hoțnews (a se vedea și scandalul, fâsâit în final de la Colegiul „Tudor Vianu”, atacarea Codruței Kovesi și altele), ori, încet-încet „se deconspiră” și-și arată „caracterul” (dacă-l au sau nu!)!… Rămâne de văzut!
O remarcă, poate fără legătură cu subiectul, și fără nici o intenție de a „peria” pe cineva: urmăresc Hoțnews de vreo 12 ani, dar niciodată nu mi-a trecut prin cap să salvez site-ul la „favorite” (a fost un… „nu știu ce”, care m-a oprit). În plus, de când cu scandalul de la Vianu nici n-am mai intrat să comentez pe-acolo (ca un amănunt, madam Pantazi îi datorează profesorului de la Vianu niște scuze, zic eu!)!. Prin contrast, pe Politeia am venit și am rămas (constant) de cam un an jumate, dar este, de atunci la „favorite”. În plus, chiar dacă nu comentez zilnic, citesc tot ce apare (articole, editoriale, comentarii) și, în funcție de… inspirație și/sau de timpul disponibil, mai intervin și eu…
Reply	Cetatean16/06/2016 at 15:41 Multumim, Paganel 🙂
Am citit intrebarea ta de dimineata, insa nu am putut sa iti raspund. Insa te asigur ca legea este neconstitutionala, din cel putin doua motive, si nu le detaliez ca sa nu dau idei pesedistilor. Presedintele o poate ataca la CCR dupa ce ea va fi eventual votata de camera decizionala, insa exista atat niste articole din Constitutie, cat si cel putin o decizie anterioara a CCR pe care o pot indica public departamentului juridic de la Cotroceni, daca vad ca nu se descurca 🙂 Insa se vor descurca, sper!
Reply	Paganel16/06/2016 at 17:34 Mulțumesc frumos!
E de bine, înțeleg! 🙂
Reply	dada16/06/2016 at 12:02 Bună ziua.
O altă evoluție interesantă:
http://www.hotnews.ro/stiri-politic-21084436-dragnea-nu-este-acord-propunerea-legislativa-lui-tariceanu-prin-care-presedintele-ministrul-justitiei-sunt-exclusi-din-procedurile-numire-procurorilor-sefi-conducerii-inaltei-curti-procedura-actuala-e.htm
Reply	depemures16/06/2016 at 11:03 Oare cati politiceni ( civili si militari ,din pacate) se bucura de actiunile Rusiei:
Stoltenberg, NATO: Avem cunostinta despre manevre importante, agresive si neanuntate dinspre partea rusa
Rusia incearca sa creeze o zona de influenta prin mijloace militare. Cu incalcarea dreptului international, Moscova a anexat Crimeea si ii sustine pe separatistii din estul Ucrainei. Observam, de asemenea, o militarizare masiva a frontierelor NATO: in regiunea arctica, in regiunea baltica, in Marea Neagra si pana la Marea Mediterana’, a subliniat Stoltenberg. Avem cunostinta despre manevre importante, agresive si neanuntate dinspre partea rusa si trebuie sa reactionam la aceasta’, a adaugat el, in contextul in care NATO a anuntat luni ca va desfasura patru batalioane in tarile baltice si in Polonia.
http://www.hotnews.ro/stiri-international-21084209-stoltenberg-nato-avem-cunostinta-despre-manevre-importante-agresive-neanuntate-dinspre-partea-rusa.htm
Reply	Monik16/06/2016 at 11:37 http://economie.hotnews.ro/stiri-companii-21084298-chinezii-cumpara-numar-record-companii-europene-tehnologie-germanii-sunt-tot-mai-ingrijorati-vor-masuri-pentru-proteja-tehnologia.htm
Revenind la maolusta, mi-am amintit de: “Chupacabra nu are prieteni, pentru el există doar trei categorii de fiinţe: cei care îi sunt slugi, cei care îi vor deveni slugi, şi cei care i se opun, pe care doreşte să-i elimine. “Cine nu este cu noi este împotriva noastră” Aşa suna dictonul comunist, nu?”
Reply	cedric16/06/2016 at 11:49 Buna ziua,
mi-e scarba de amandoi!
Cred ca Duda e tartorele si liantul intre casa regala si urmasii comunistilor. Ce griji il macina pe puscariasul Dragnea!
http://www.stiripesurse.ro/liviu-dragnea-intalnire-cu-principesa-margareta-ce-au-discutat_1139031.html
Reply	cedric16/06/2016 at 12:03 O intrebare:
cum apreciaza casa regala o condamnare cu suspendare? Nu conteaza?
Dragnea e ca o floare in ochii Margaretei?
Vai de mama lor de “mostenitori ai tronului Romaniei”!
Reply	zigzag16/06/2016 at 13:03 salut
condamnarea lui dragnea nu a contat pentru congresul lui kantor . de ce ar conta pentru casa regala .. cand secretarul sef al casei regale e membru in congresul alor ? 😀
Reply	zigzag16/06/2016 at 13:13 putina istorie ca sa intelegeti de ce e dragnea o floricica in ochii Margaretei 😀
stiu ca va place istoria .
“În 1945, Armand Popper a fost membru fondator al Comitetului Democrat Evreiesc.
În iunie 1945, în discursul şedinţei de constituire a acestui for de susţinere a programului NKVD de comunizare a României îşi afirma “sprijinul pentru guvernul dr. Petru Groza”. http://www.flux24.ro/exclusiv-seful-casei-regele-fiul-unui-ilegalist-comunist-care-l-a-alungat-din-tara-pe-regele-mihai/
Reply	cedric16/06/2016 at 11:51 Mircea Basescu s-a saturat de relatii de cumetrie cu interlopii:
4 ani cu executare-decizie definitiva.
Acum fratele va incepe campania si impotriva judecatorilor!
Reply	radu216/06/2016 at 12:11 Buna ziua. Slabi avocati a avut fratele Basescu . Asa se face un proces inceput in ”dictatura basista” http://www.evz.ro/haos-in-dosarul-retrocedarilor-ilegale-motive-de-relaxare-pentru-radu-mazare-pe-final-de-proces.html Stufosul dosar al retrocedărilor ilegale al fostul edil al Constanţei a ajuns al 90-lea termen: instanţa a constatat că un inculpat a fost citat greşit timp de 8 ani, iar inculpaţii susţin că expertizele se bat cap în cap Cine nu are avocat bun poate sa cumpere un judecator care sa accepte orice trage de timp si termene din paste in craciun
Reply	stefan6016/06/2016 at 12:13 Salut
Familie de borfasi . 🙂
Urmeaza ginerele si “pupila” aia blonda ?
Musai o ofensiva pe judecatori tovarase “cel mai informat om din tara” . Cind ai borfasii in familie , cam greu sa te prezinti virgin , “nu am stiut” , “nu am fost informat” . 🙂
Las ca fuge in Moldova (a obtinut cetatenia) sa puna pe butuci si tara aia . E simplu . Cheama FMI sa faca datorii , dezintegreaza armata moldoveneasca (aici e mai usor ca e deja praf) si face generali pe banda rulanta . In final il decoreaza Putin cu titlul de “erou al Uniunii Sovietice” . Pardon , “erou al federatiei ruse ” . 🙂
Reply	intamplator16/06/2016 at 12:47 Buna ziua
Eu nu l apar pe basescu,ca e “baiat mare”si stie singur sa si poarte de grija
Ce,face acum e din prostie combinata cu dorinta de,”a se vorbi despre ele”/e ca si fufele alea care scriu pe facebook,cu ce pasta s au spalat pe dinti sau ce,floricele au chilotii lor
Sa l bage in seama cine n are ce face/vremea lui a trecut
Cu tot comportamentul lui de acum ar trebui sa nu uitam ca justitia daca azi e cum e,daca fratele fostului presedinte e condamnat,….asta se datoreaza lui basescu
Nu sunt sigur ca vreunul pe aici ar mai scrie azi daca nastase era ales preaedinte in 2004
dar,tipic la romani,aruncam si copilul din albie odata cu apa murdara
Reply	stefan6016/06/2016 at 13:11 Sa ne intelegem 🙂
Nu te poti multumi ca a fost ales “raul cel mai mic” .(Basescu versus Nastase ) Cu cite energi a cheltuit Basescu pe net , presa , tv ca sa apere onoarea familiei , a “pretinilor” FAPTELE SI DECIZILE JUDECATORESTI incep sa arate ca era seful unei gasti de borfasi .
Cum se zice in Romania : ” a mers la pat cu tot batalionul dar declara ca e virgina”
Iar despre reforma in justitie se poate discuta mult . A fost facuta EXCLUSIV sub presiunea strainilor . MCV – Schengen doar citeva din “constringeri” .
Reply	depemures16/06/2016 at 13:02 Dupa ce Corlatean a incercat sa ne explice ca a prezentat argumentele ca este nevinovat ,
“Am prezentat în faţa comisiei toate argumentele şi datele pentru care eu am susţinut – încă o dată: cu argumente – că indiciile rezonabile şi acuzaţiile DNA sunt total nefundamentate şi le-am respins cu argumente”, un alt maaaare nevinovat , continua in aceeasi nota din 5 iunie 2016 ,cand declara:
”Am venit și eu la DNA ca orice om normal.” !!
iar astazi cu aceeasi masca a nevinovatiei si a cunoasterii legilor ca nimeni altul :
“Toţi românii stau sub teroarea zilnică a unei inculpări penale” !!
“Construim mentalitati de lunga durata bazate pe abuzuri si manipulari – pe de o parte toti cei traiesc in Romania stau sub teroarea zilnica a unei inculpari penale pentru interpretabile si subiective activitati “defectuoase” ( inculpare care poate sa vina si pentru fapte mai vechi de 5-10-15 ani)! / pe de alta parte orice clarificare din partea Parlamentului sau a CCR este “sfarsitul luptei anticoruptie” , “victoria coruptilor” sau pierderea a sute de milioane si miliarde ( ceea ce si ieri si de fiecare data s-a dovedit o simpla gogoasa)!”,
Nu mai dau linkul spre FB plagiatorului. Cata mizerie morala poate fi adunata intr-un singur personaj?
PS sa va spun de ce cred eu ca nu “s-a dat”galaxie la presedintele de ceape Dragnea; dupa ce acesta din urma i-a raspuns clar la solicitarea de a-l unge sef la CD cu un cuprinzator : ntz !
-sta in pixul lui dragnea nominalizarea pentru noul parlament ; orice atac lansat de galaxie catre dragnea,poate sa-l determine pe acesta sa-l luxeze pe corlatean,lasandu-l pe mana DNA ului ;ceea ce i-ar provoca frisoane pacaliciului,care trebuie sa apeleze la “mila ” lui dragnea si pentru ghita si pentru sova!
Reply	Monik16/06/2016 at 13:08 La romani e cum o spune Pr. Arsenie Boca: “voi cei drepţi şi buni trebuie să luptaţi pentru ca nepoţii, strănepoţii şi copii voştri să fie Oameni, cu capul sus printre drepţi, atunci când ne vom întreba câţi sunt dintre ai noştri şi câţi dintre năimiţi…”
Peste tot vor fi năimiţii [vânduţi duşmanului], (…) “cei slabi, nimicnici şi făţarnici vor îngroşa rândurile duşmanilor noştri atât de mult, încât vor crede că sunt numai ei, atotputernici şi atoateştiitori.”
Reply	zigzag16/06/2016 at 14:01 Buna ,
http://ziuanews.ro/revista-presei/arhimandrit-iustin-parvu-trei-ani-de-cand-s-a-ridicat-la-domnul-474508
17 ani de detenție in regimul bolsevico-sovietic .
Reply	Cetatean16/06/2016 at 15:43 In ceata sfintilor din inchisori, avem multi rugatori, ziggy 🙂
Reply	Monik16/06/2016 at 14:06 So, Casa Regala asistata/ajutata de psd?
Retin ca Principesa Margareta este in prezent presedintele CRR… acolo unde am vazut, de la Marian Godina, ce dinozauri mai sunt inca sefi, si sa ne amintim de „O serie de lideri PSD fac parte din conducerea Crucii Rosii Romane, ajutand-o pe Mihaela Geoana, Prima Doamna a partidului, sa transforme o organizatie neguvernamentala de prestigiu in feuda PSD” si de faptul ca “executivul CRR sa nu aiba culoare politica, iar nivelul central al organizatiei sa nu fie supus unor ingerinte politice.”
Reply	cedric16/06/2016 at 14:16 Ce increngatura de escroci! Si nu lipseste nici reclamagiul Ghiulbenghian.
http://www.riseproject.ro/articol/patronii-sensiblu-au-ascuns-sute-de-milioane-de-euro-in-paradisuri-fiscale/
Reply	radu216/06/2016 at 15:01 Sensiblu e o frumoasa excrocherie arabo-securito-romaneasca, de la inceput nu au respectat nici o lege . articolul e din 2005! http://www.hotnews.ro/stiri-presa_regionala_arhiva-1736921-sensiblu-eterna-smecherie.htm
Reply	Monik16/06/2016 at 14:44 http://www.hotnews.ro/stiri-esential-21084812-rasturnare-situatie-bulgaria-premierul-declara-impotriva-initiativei-romaniei-creare-unei-flote-comune-nato-marea-neagra.htm
“We owe Victor Ponta the name of Craiova Group” (…), said PM Boyko Borisov.
“In terms of infrastructure, my wish is to have a motorway linking Bucharest, Sofia and Belgrade,” (…) “and with all the infrastructure projects that we have in mind, we could reach as further as to Beijing,” spune premierul Borisov („mai acomodant cu interesele Rusiei”)… si Chinei.
Reply	Cetatean16/06/2016 at 16:03 postare noua!
http://politeia.org.ro/editoriale/clanul-sfintescu/47267/
« Clanul Sfințescu
Mineriada din Justitie…va avea sau nu loc astazi? »

References: CCR 
 CCR 
 CCR 
 CCR 
 CCR 
 articolul 297
 CCR 
 CCR 
 CCR 
 CCR 
 CCR 
 CCR 
 CCR